عەدنان خەیروڵڵا

عەدنان خەیروڵڵا تەلفاح ئەلمووسەڵەت ( ٢٣ی ئەیلوولی ١٩٤٠ – ٤ی ئایاری ١٩٨٩)، وەزیری بەرگری پێشووی عێراق بوو. ناوبراو ئامۆزای سەددام حسێن سەرۆک کۆماری عێراقە و برای ھاوسەری یەکەمییەتی بەناوی ساجیدە. ژیان عەدنان خەیروڵڵا تەلفاح مووسەڵەت نەسیری لە خێزانێک لەدایکبووە کە پێکھاتبوون لە پێنج خوشک و پێنج برا، گەورەترین پیاوە بە ناوی عەدنان و گەورەترینی کچەکان خاتوو ساجیدە ھاوسەری سەرۆک سەددام و خوشکی چوارەمی بە ناوی ئیلھام، ھاوسەری وەتبان ئیبراھیم تکریتی. لە قوتابخانەکانی بەغدا خوێندوویەتی، خوێندنی ناوەندی لەوێ تەواو کردووە، پاشان لە ساڵی ١٩٥٨ پەیوەندی بە کۆلێژی سەربازییەوە کردووە، لە ساڵی ١٩٦١ لەوێ دەرچووە، چەندین بڕوانامەی ئەکادیمی بەدەستھێناوە، لەوانە بڕوانامەی ماستەر لە زانستە سەربازییەکان، بڕوانامەی بەکالۆریۆس لە زمانی ئینگلیزی، و بەکالۆریۆس لە یاسا و سیاسەتدا. ژیانی خێزانیی ھاوسەرگیری لەگەڵ ھەیفا کچی سەرۆک ئەحمەد حەسەن بەکر خوشکی عەبدولسەلام بەکر کردووە و شەش منداڵی لێ بووە بە ناوەکانی عەلی، حەمزە، محەممەد، ڕانیە، ڕۆلا و نووف. بارودۆخی مردن لە ۴ی ئایاری ساڵی ١٩٨٩ لەکاتی گەڕانەوەی لە باکووری عێراقەوە بۆ بەغدای پایتەخت، لە ناوچەیەکی دوورەدەستی بەدەوی لە نێوان ناوچەی بەیجی و ئەلشەرقات لە باکووری بەغدا، بەھۆی کەوتنەخوارەوەی ھەلیکۆپتەرێکەوە گیانی لەدەستدا. سەرچاوەکان دەروازەی ژیاننامە دەروازەی شەڕ دەروازەی سیاسەت دەروازەی عێراق ھێمای دەروازەدەروازەی زانستی سیاسەت